Rastu sirotinjske nastambe širom svijeta - 2003-10-06
U povodu Svjetskog dana prebivališta, u danas objavljenom izvještaju Ujedinjeni narodi upozoravaju da oko milijarda od ukupno 6 milijar
U izvještaju Programa UN-a za naseljenje se kaže da će sirotinjska naselja nastaviti da se šire velikom brzinom ukoliko zemlje u razvoju tom problemu ne posvete ozbiljnu pažnju, posebno u Aziji i Africi, gdje je problem najizraženiji. To je prvi, ikada do sada objavljeni izvještaj koji istražuje sirotinjska naselja i brzinu njihovog širenja, i zastrašujući rezulati ukazuju da gotovo polovina urbanog stanovništva živi u sirotinjskim četvrtima. U Aziji oko 540 miliona ljudi živi u takvim naseljima, a u sub-Saharskoj Africi čak 71 posto ukupnog broja stanovništva. Medjutim, od tih sirotinjskih naselja bez osnovnih usluga, kao što je pristup čistoj vodi, i u kojima ljudi žive u slabim ili improviziranim domovima, nisu imune ni razvijene zemlje. Prema ovom izvještaju oko 54 miliona ljudi u gradovima bogatijih zemalja žive u takvim naseljima. Anna Tibaijuka - direktorica programa Habitat pri UN-u: To je problem koji se brzo širi, sa sve više ljudi koji dolaze u gradove i ne nalazeći dovoljno mjesta za smještaj odlaze u sirotinjska naselja da žive. U izvještaju se navodi da je njihov broj povećan za 36 procenata 1990-tih dostigavši 923 miliona, te da bi se uz ovakav porast mogao povećati na 2 milijarde do 2030. godine. Anna Tibaijuka: To značajno otkriće potvrdjuje naš strah da sirotinjska naselja neće nestati, da nema dovoljno pristojnog smještaja ne samo za vrlo siromašne nego i za ljude sa niskim primanjima od kojih se mnogi naseljavaju u tim sirotinjskim četvrtima. Prema sadašnjem porastu, ukoliko se nešto ne uradi, do 2030.godine 40 posto ljudi će živjeti u sirotinjskim naseljima, kaže Ana Tibajiuka, direktorica programa UN-a za naseljenje. Vlade u većini zemalja u razvoju nemaju dovoljno sredstava kako bi za svakoga osigurale pristojan dom. Mi nastojimo promovirati politiku koja će omogućiti ljudima da sami unaprijede uvjete svog stanovanja, kaže gospodja Tibajiuka. Profesor sa Columbija Univerziteta, Jeffrey Saches, koji je u ovoj oblasti savjetnik Generalnog sekretara UN-a, kaže da se bogate zemlje kao što su Sjedinjene Države deklarativno zalažu za smanjenje siromaštva i sirotinjskih naselja, ali da to ne prate i odgovarajućim fondovima. Na kraju, kaže se u izvještaju UN-a, postoje i neke pozitivne stvari u vezi sa sirotinjskim naseljima. Prvo ona utiču na smanjenje broja imigranata u gradovima koji ne mogu osigurati pristojan dom, ona su kulturna mješavina koja najčešće podstiče nove umjetničke pokrete i to prenatrpano okruženje vodi ponekad do takvih nivoa solidarnosti kakvi su nepoznati u predgradjima bogatih.